CELEX: 62014CN0461
Language: lt
Date: 2014-10-07 00:00:00
Title: Byla C-461/14: 2014 m. spalio 7 d. pareikštas ieškinys byloje Europos Komisija/Ispanijos Karalystė

22.12.2014   
            
            
               LT
            
            
               Europos Sąjungos oficialusis leidinys
            
            
               C 462/16
            
         2014 m. spalio 7 d. pareikštas ieškinys byloje Europos Komisija/Ispanijos Karalystė
   
   (Byla C-461/14)
   (2014/C 462/25)
   Proceso kalba: ispanų
   
      Šalys
   
   
      Ieškovė: Europos Komisija, atstovaujama G. Wilms ir D. Loma-Osorio Lerena
   
      Atsakovė: Ispanijos Karalystė
   
      Ieškovės reikalavimai
   
   
               —
            
            
               Pripažinti, kad Ispanijos Karalystė neįvykdė įsipareigojimų pagal 1985 m. birželio 27 d. Tarybos direktyvos 85/337/EEB (1) dėl tam tikrų valstybės ir privačių projektų poveikio aplinkai vertinimo, iš dalies pakeistos direktyvomis 97/11/EB (2) ir 2003/35 (3), 3 straipsnį, iki 2008 m. liepos 29 d., t. y. datos, kai vietovė buvo pripažinta specialia paukščių apsaugos teritorija, 2009 m. lapkričio 30 d. Europos Parlamento ir Tarybos direktyvos 2009/147/EB (4) dėl laukinių paukščių apsaugos 4 straipsnio 4 dalį, o nuo zonos pripažinimo specialia paukščių apsaugos teritorija datos –Direktyvos 92/43/EB (5) dėl natūralių buveinių ir laukinės faunos bei floros apsaugos6 straipsnio 2 dalį,
            
         
               —
            
            
               Priteisti iš Ispanijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ši byla susijusi su projektu, kuris skirtas nutiesti naują greitųjų traukinių liniją, jungiančią Seviliją ir Almeriją, konkrečiai atkarpas „Marchena-Osuna I“, „Marchena-Osuna II“ ir „Variante de Osuna“, ir tuo, kad Ispanijos valdžios institucijos galbūt netinkamai taikė reikšmingas direktyvos dėl poveikio aplinkai vertinimo, direktyvos dėl laukinių paukščių apsaugos ir „buveinių“ direktyvos nuostatas. Komisija tokią išvadą padarė, būtent atsižvelgusi į galimas tiesimo darbų ir vėlesnio Andalūzijos geležinkelio ašies, kuri kerta specialią paukščių apsaugos teritoriją Campiñas de Sevilla, eksploatavimo pasekmes, kurios, Komisijos nuomone, nebuvo tinkamai įvertintos.
   
      (1)  1985 m. birželio 27 d. Tarybos direktyva 85/337/EEB dėl tam tikrų valstybės ir privačių projektų poveikio aplinkai vertinimo (OL L 175, p. 40; 2004 m. specialusis leidimas lietuvių k., 15 sk., 1 t., p. 248).
   
      (2)  OL L 73, p. 5; 2004 m. specialusis leidimas lietuvių k., 15 sk., 3 t., p. 151.
   
      (3)  2003 m. gegužės 26 d. Europos Parlamento ir Tarybos direktyva 2003/35/EB, nustatanti visuomenės dalyvavimą rengiant tam tikrus su aplinka susijusius planus ir programas ir iš dalies keičianti Tarybos direktyvas 85/337/EEB ir 96/61/EB dėl visuomenės dalyvavimo ir teisės kreiptis į teismus (OL L 156, p. 17; 2004 m. specialusis leidimas lietuvių k., 14 sk., 7 t., p. 466).
   
      (4)  2009 m. lapkričio 30 d. Europos Parlamento ir Tarybos direktyva 2009/147/EB dėl laukinių paukščių apsaugos (OL L 20, p. 7).
   
      (5)  1992 m. gegužės 21 d. Tarybos Direktyva 92/43/EEB dėl natūralių buveinių ir laukinės faunos bei floros apsaugos (OL L 206, p. 7; 2004 m. specialusis leidimas lietuvių k., 15 sk., 2 t., p. 102).